L 58/1540
HR
Službeni list Europske unije
23.2.2023.
PRIPREMNA DJELOVANJA
POGLAVLJE PA 02 — EUROPSKA STRATEŠKA ULAGANJA (nastavak) PA 02 22
(nastavak)
PA 02 22 02
(nastavak) — utvrđivanje mogućih mjera na nacionalnoj razini te na regionalnoj i lokalnoj razini za poticanje poslovnog razvoja i podupiranje MSP-ova/start-up poduzeća u pružanju svemirskih rješenja EU-a za ostvarivanje budućih kapaciteta autonomnih plovila Unije za unutarnje plovne putove; — izradu prototipa opreme u vozilu koja se koristi faktorima diferencijacije sustava Galileo kako bi se zadovoljile glavne potrebe koje dosad nisu bile pokrivene postojećom opremom, s naglaskom na upotrebi Galileove autentifikacije kako bi se spriječilo lažno prikazivanje ili upotreba lažnih signala i posljedično spriječile nesreće; prototipovi opreme izrađeni u okviru ovog pilot-projekta trebali bi se temeljiti, kad je to moguće, na postojećim komercijalnim gotovim sastavnim dijelovima; — osmišljavanje sigurnosnog okvira s pomoću snimaka programa Copernicus kako bi se definirali plovni putovi koji će se testirati; — analiziranje koliko je informacija potrebno prenijeti kako bi se ažurirale elektroničke navigacijske karte za unutarnju plovidbu i najmanja brzina komunikacije kako bi se zajamčio siguran rad; uključujući, analiziranje toga mora li plovilo preuzeti informacije o plovnom putu u luci ili ga može preuzeti tijekom plovidbe; — provedba nekoliko demonstracija duž odabranih unutarnjih plovnih putova na kojima se očekuje da će u budućnosti istodobno ploviti autonomna plovila i ručno upravljana plovila; cilj je pokazati izvedivost i dodanu vrijednost u skladu sa smjernicama Komisije o pomorskim autonomnim površinskim plovilima; Plovila koja će se koristiti u demonstraciji posjeduju barem sljedeću opremu: — visokokvalitetne prijamnike globalnog navigacijskog satelitskog sustava (GNSS) koji uključuju Galileovu autentifikaciju i EGNOS. — širokopojasna komunikacijska sredstva radi: — preuzimanja informacija iz programa Copernicus koje se odnose na plovni put; — preuzimanja informacija o konturama trupa svih plovila koja plove istim unutarnjim vodnim putovima; — slanja svih informacija u pogledu senzora centru za praćenje; — primanja upravljačkih inputa iz centra za praćenje ako postoji potreba za upravljanjem plovilom na daljinu. — doprinos izradi novog standarda za minimalne zahtjeve za svemirske podatke EU-a kako bi se zajamčila sigurna plovidba autonomnih plovila na unutarnjim plovnim putovima kao potpora budućim regulatornim inicijativama.
POGLAVLJE PA 03 — JEDINSTVENO TRŽIŠTE Napomene Odobrena sredstva u ovom poglavlju namijenjena su financiranju provedbe pripremnih djelovanja u području primjene UFEU-a i Ugovora o Euratomu kojima je svrha pripremanje prijedlogâ s ciljem donošenja budućih djelovanja.
Njihov ukupni iznos odgovara razini odobrenih sredstava iz članka 03 20 02.